Source: https://shop.grohe.com/fi_FI/terms-and-conditions
Timestamp: 2020-02-17 04:15:25+00:00
Document Index: 15618948

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 10', '§ 9', '§ 10', '§ 11', 'tuomioistuin\n']

Terms and Conditions | GROHE Shop Finland
Grohen verkkokaupan (shop.grohe.com) kauppaehdot
§ 1 Yleistä, kauppaehtojen soveltamisala
1.1 Kaikki toimitukset ja palvelut perustuvat ainoastaan seuraavien yleisten kauppaehtojen (jäljempänä ”kauppaehdot”) siihen versioon, joka on voimassa tilauspäivänä. Jollei kirjallisesti nimenomaan toisin sovita, niiden vastaiset kaupan ehdot eivät ole päteviä.
1.2 Sopimuksen osapuoli on
(jäljempänä ”myyjä”).
1.3 Näiden Kauppaehtojen tarkoittama asiakas voi olla joko kuluttaja tai yritys (jäljempänä ”asiakas”). Asiakas on kuluttaja, jos toimitetut tavarat ja palvelut eivät liity ensisijaisesti hänen liiketoimintaansa tai yksityiseen elinkeinotoimintaansa. Sen sijaan yritykseksi katsotaan jokainen sellainen luonnollinen henkilö, juridinen henkilö tai oikeuskelpoinen yhtiö, joka toimii sopimusta tehdessään liiketoiminnallisessa tai yksityiseen elinkeinotoimintaan liittyvässä tarkoituksessa.
§ 2 Sopimuksen tekeminen, sopimuksen voimaantulo
2.1 Kun olet löytänyt haluamasi tuotteen, voit katsoa sitä tarkemmin sitoumuksetta napsauttamalla tuotteen nimeä tai tuotekuvaa. Voit sijoittaa tuotteen ostoskärryyn napsauttamalla ostoskärryyn lisäämispainiketta (”In the shopping trolley”). Voit milloin tahansa tarkastella ostoskärryn sisältöä sitoumuksetta napsauttamalla ostoskärrypainiketta. Voit poistaa tai muuttaa tuotteita ostoskärryssäsi napsauttamalla muuttamis- (”Change”) ja poistamisgrafiikoita (”Delete”). Jos haluat ostaa ostoskärryssä olevat tuotteet, napsauta ostoskärryssä kassapainiketta (”To the check-out”).
2.2 Tilausprosessin seuraavassa vaiheessa syötät laskutus- ja toimitusosoitteesi osoiteosiossa (”Your address” ). Sen jälkeen näet jälleen yhteenvedon tilauksesi tiedoista ja voit vielä kerran tarkistaa kaikki yksityiskohdat. Voit korjata kirjoitusvirheet palaamalla taaksepäin selaimessa tai keskeyttämällä tilausprosessin ja aloittamalla alusta.
2.3 Tilaamisen viimeinen vaihe on maksutietojen syöttäminen maksu- ja toimitustapaosiossa (”Type of payment and shipment”) suojatulla, SSL-salatulla sivulla. Voit maksaa meille luottokortilla (Visa tai MasterCard), pankkikortilla tai tilillä.
2.4 Sekä maksutiedot että tilauksesi välitetään, kun napsautat painiketta, jolla vahvistat tilauksen ja sitoudut maksamaan (”Order with liability to pay”). Lähettämällä tilauksesi teet meille sitovan tarjouksen tehdä sopimus kanssasi. Hyväksymme tämän tarjouksen lähettämällä sinulle tilausvahvistuksen sähköpostissa, ja ostosopimus tulee voimaan.
§ 3 425 g CO2-pullojen - aloituspakkaus ja täyttö
3.1 GROHE Blue Starter Kit 425 g CO2-pullot (4 kpl) - 40422000
Ostamalla Grohe Blue -starttipaketin saat neljä 425 g CO2-pulloa.
3.2 GROHE Blue Refill 425 g CO2-pullot (4 kpl) - 40687000
Kun olet käyttänyt kaikki neljä 425 g CO2-pulloa, sinun on mahdollista tilata tilalle sama määrä täysiä pulloja (4 kpl). Tämä täyttöpaketti sisältää lähettämiesi tyhjien pullojen täytön. Täyttämistä varten tarvitaan kokonainen setti tyhjiä CO2-pullo (4 kpl).
3.3 Tyhjien pullojen palauttaminen
Ohjeiden tarkoituksena on varmistaa, että lähetys käsitellään sujuvasti ja että pullot on merkitty vaarallisiksi tavaroiksi. Jos ohjeita ei noudateta, seurauksena voi olla, että palautuslähetys ei ohjaudu oikein.
Palautustarra ja tarra (vaarallisten aineiden timanttimerkinnän peittämiseksi) lähetetään sinulle, kun tilaat CO2-täytön. Kuljetusliike voi hoitaa palautuksen vain, jos vaarallisten aineiden timanttimerkki on peitetty kokonaan. Me rekisteröimme kaikki tyhjien pullojen oikeat palautukset ja tilaamme täytön palautusetikettien perusteella. Tilattu täyttö käynnistyy vain, jos vastaava palautus on varattu.
Tyhjät CO2-pullot on palautettava 90 päivän kuluessa täyttötilauksen vahvistuksen vastaanottamisesta. Jos tätä määräaikaa ei noudateta, maksettu summa palautetaan automaattisesti. Myyjä pidättää oikeuden veloittaa aiheutuneet kulut palautussummasta.
3.4 Täysien CO2-pullojen palautus
Kun palautat täydet CO2-pullot (esim. tilauksen peruutus tilanteessa), kyse on vaarallisten aineiden kuljetuksesta. Tällaisia tuotteita saa kuljettaa vain tietyissä olosuhteissa, ja niihin liittyy tarkat merkintävelvollisuudet, koska kuljetuksessa on suurempi riski (lue vaarallisten aineiden kuljetusta koskevat ohjeemme).
3.5 Palautuskulut
Myyjä vastaa kustannuksista, jotka aiheutuvat tyhjien pullojen palauttamisesta, kun palautus tapahtuu myyjän ohjeiden mukaisesti ja kun käytetään myyjän toimittamaa palautusetikettiä. Jos palautus on puutteellinen ja / tai tyhjät pullot ovat vaurioitununeet, palautus- ja vaurioituneiden pullojen kustannukset veloitetaan ostajalta. Vaurioituneita vaarallisia aineita ei saa missään olosuhteissa palauttaa. Lisäksi myyjä pidättää oikeuden estää ostajaa tekemästä uusia tilauksia, jos CO2-pullojen palautusvaatimuksia rikotaan toistuvasti. Jos haluat palauttaa CO2-pullot riippumatta täyttöpakkauksen tilaamisesta, ota yhteyttä verkkokaupan asiakaspalveluun. Emme hyväksy lähetyksiä ilman palautusetikettiä, emmekä korvaa näistä aiheutuneita toimituskuluja.
§ 4 Sopimustekstin säilyttäminen
Säilytämme tilauksesi sekä syöttämäsi tilauksen tiedot. Lähetämme sinulle sähköpostissa tilausvahvistuksen, jossa ovat kaikki tilauksen tiedot. Sinun on myös mahdollista tulostaa sekä tilaus että Yleiset kauppaehtomme ennen tilauksen lähettämistä meille.
§ 5 Hinnat ja toimituskulut
5.1 Kaikkiin hintoihin sisältyy arvonlisävero, mutta ne eivät sisällä toimituskuluja. Käytämme toimituksiin UPS:ää tai muuta valitsemaamme kuljetusliikettä.
5.2 Peruutustapauksissa tavaroiden palauttamisen välittömät kustannukset lankeavat asiakkaalle.
5.3 Jos ostajaa ei toistuvasti tavoiteta toimitushetkellä tai ostaja kieltäytyy vastaanottamasta toimitusta , toimituskulut veloitetaan ostajalta.
§ 6 Toimitusehdot
6.1 Toimitamme ainoastaan Suomeen.
6.2 Ellei tarjouksessa toisin ilmoiteta, tavarat luovutetaan kuljetusliikkeelle viimeistään 3 päivää tilausvahvistuksen toimittamisen jälkeen.
7.1 Maksaminen luottokortilla
Ostokset voi maksaa luottokortilla (Mastercard tai Visa) tai pankkikortilla. Jos maksat luottokortilla, tiliäsi veloitetaan vasta, kun tilausvahvistus on lähetetty sinulle.
7.2 Maksaminen PayPalilla
Voit maksaa laskutettavan summan käyttäen PayPal-maksuvälitysjärjestelmää, PayPal (Europe) S.à r.l. et Cie, S.C.A., 22-24 Boulevard Royal, L-2449 Luxembourg (jäljempänä ”PayPal”). Tällöin maksamista koskevat PayPalin käyttöehdot, joihin voit tutustua osoitteessa: https://www.paypal.com/fi/webapps/mpp/ua/useragreement-full. Lähtökohtaisesti sinun täytyy olla rekisteröitynyt palveluun tai rekisteröityä siihen, tunnistautua pääsytiedoillasi ja vahvistaa meille suoritettavan maksun tiedot (mahdollisena poikkeuksena on vieraskäyttäjänä maksaminen). Saat lisätietoja tilausprosessin aikana.
7.3 Omistusoikeus; kuittaus; esineiden pidätysoikeus
(1) Kuluttajien tapauksessa pidätämme ostetun esineen omistuksen, kunnes laskutettava summa on maksettu kokonaan. Jos kyseessä on yrityksen liiketoiminta tai yksityinen elinkeinotoiminta tai julkisoikeuden alainen juridinen henkilö tai julkisoikeudellinen erityisrahasto, pidätämme ostetun esineen omistuksen, kunnes kaikki avoimet saatavat koskien liikesuhdetta ostajan kanssa on maksettu. Tarpeelliset oikeudet vakuuksiin voidaan siirtää kolmansille osapuolille.
(2) Sinulla on oikeus kuittaukseen ainoastaan, jos vastavaatimuksesi on vahvistettu tuomioistuimessa tai olemme tunnustaneet ne tai emme ole riitauttaneet niitä. Lisäksi sinulla ei ole esineiden pidätysoikeutta muuten kuin siinä tapauksessa että ja siltä osin kuin vastavaatimuksesi perustuu samaan sopimussuhteeseen.
8.1 Jos ostetussa esineessä on materiaalivirhe, asia ratkaistaan lähtökohtaisesti lain määräämällä tavalla. Tämä tarkoittaa, että voit vaatia myöhempää suoritusta eli korvaavaa toimitusta tai virheen korjaamista valintasi mukaan. Jos virheeseen tarvitsee soveltaa myös muita lain säännöksiä, sinulla on oikeus alennukseen ostohinnasta tai sopimuksen purkamiseen. Vaatimuksiin vahingoista, jotka ovat aiheutuneet esineessä olleesta virheestä, pätevät Yleisten kauppaehtojen § 10:n ehdot – lain vaatimusten lisäksi tai niistä poiketen.
8.2 Myöhemmän suorituksen tapauksessa sen vaatimat kustannukset (erityisesti kuljetuskustannukset, tietullit, työ ja materiaalit) lankeavat meidän maksettaviksemme vain siltä osin kuin kyse ei ole lisäkustannuksista, jotka koituvat esineen siirtämisestä muuhun paikkaan kuin sen asiakkaan pää- tai sivutoimipisteeseen, jolle esine toimitettiin.
8.3 Takuuvaatimukset vanhentuvat määräajan kuluttua lain mukaisesti.
8.4 Seuraavat eivät ole materiaalivirheitä: käytöstä tai muista luonnollisista prosesseista aiheutunut kuluminen; tavaroiden kunto tai vahingot, jotka ovat aiheutuneet epäasianmukaisesta käsittelystä, säilytyksestä tai asennuksesta vaaranvastuun siirtymisen jälkeen, kokoamis- tai huolto-ohjeiden vastaisesta toiminnasta, liiallisesta rasituksesta tai käytöstä tai ylläpidon ja huollon laiminlyönnistä; tai tavaroiden kunto tai vahingot, joiden syynä on luonnonilmiö tai ulkopuolinen vaikutus, jota ei sopimuksessa ole oletettu, tai jotka aiheutuvat tavaroiden käytöstä muuten kuin tavanomaiseen tarkoitukseensa tai niiden käytöstä tavalla, jota ei ole sopimuksessa oletettu.
§ 9 Vahingonkorvausvastuu ja kustannusten korvaaminen
9.1 Vahingonkorvausvaatimukset suljetaan pois. Poikkeuksena tästä ovat vahingonkorvausvaatimukset, jotka koskevat kuolemantapauksia, loukkaantumisia tai vahinkoja terveydelle tai keskeisten sopimusvelvoitteiden rikkomista, sekä sellaiset muita vahinkoja koskevat vastuut, jotka aiheutuvat tavarantoimittajan tai sen laillisen edustajan tai isännänvastuun alaisen toimijan tahallisesta tai törkeän tuottamuksellisesta velvollisuuden rikkomisesta. Keskeisiä sopimusvelvoitteita ovat velvoitteet, joiden täyttäminen on välttämätöntä sopimuksen tavoitteen toteuttamiseksi.
9.2 Mikäli keskeisiä sopimusvelvoitteita on rikottu, olemme vastuussa ainoastaan tällaiselle sopimukselle tyypillisistä ennakoitavissa olevista vahingoista, jotka ovat aiheutuneet yksinkertaisesta tuottamuksellisuudesta, ellei kyse ole kuolemantapaukseen, loukkaantumiseen tai terveydelle koituneeseen vahinkoon perustuvasta vahingonkorvausvaatimuksesta.
9.3 Kappaleiden 1 ja 2 rajoitukset koskevat myös laillisia edustajiamme, henkilökuntaamme, työntekijöitämme ja isännänvastuumme alaisia toimijoita, mikäli vaatimuksia kohdistetaan suoraan näihin henkilöihin.
9.4 Kappaleiden 1 ja 2 vastuun rajoitukset eivät päde, jos olemme tahallisesti salanneet virheen tai antaneet kirjallisen takuun esineen laadusta. Sama pätee, jos olemme tehneet kanssasi kirjallisen sopimuksen koskien esineen laatua. Tuotevastuulain vaatimukset pysyvät sellaisinaan voimassa.
9.5 Mikäli vastuun rajoitus ei päde tuottajan vastuuta koskeviin vaatimuksiin, vahingonkorvausvastuumme rajoittuu vakuutusyhtiön maksaman korvauksen määrään. Jos vahinkoa ei korvata vakuutuksesta tai se korvataan vain osittain, vastuumme on enintään vakuutusmäärän suuruinen. Tämä kohta ei koske kuolemantapausten, loukkaantumisten tai terveydelle koituvien vahinkojen tuottamusvastuuta.
9.8 Edellä olevat ehdot eivät liity todistustaakan kääntämiseen.
§ 10 Asiakaspalvelu / riitojen ratkaisu
10.1 Mikäli sinulla on kysyttävää, huomautettavaa tai reklamoitavaa, voit ottaa yhteyttä asiakaspalveluumme maanantaista torstaihin klo 8:00 – 16:00 ja perjantaisin klo 8:00 – 15:30 soittamalla puhelinnumeroon +358 9 4245 1390 tai lähettämällä sähköpostia osoitteeseen webshop-fi@order.shop.grohe.com.
10.2 Verkkovälitteinen riidanratkaisu: Euroopan komissio tarjoaa alustan verkkovälitteiseen riidanratkaisuun. Palveluun pääsee osoitteessa http://ec.europa.eu/consumers/odr/.
GROHE ei osallistu riidanratkaisuprosessiin kuluttajariitojen sovittelutoimistossa.
§ 11 Lainvalinta, toimivaltainen tuomioistuin
11.1 Näihin Kauppaehtoihin pätee Suomen laki
11.2 Mikäli asiakas tekee sopimuksen tarkoituksessa, joka ei liity hänen ammatilliseen tai liiketoimintaansa (kuluttajat), tämä lainvalinta ei vaikuta sen ohittaviin lain säännöksiin siinä valtiossa, jossa kuluttaja tavallisesti asuu.
11.3 Suorituspaikka ja oikeuspaikka toimituksille ja maksuille sekä kiistatilanteiden ratkaisemiselle meidän ja asiakkaan välillä koskien meidän ja asiakkaan välisiämme sopimuksia on Düsseldorf.
12.1 Sopimuksen kieli on suomi.
12.2 Mikäli yksi tai useampi näiden kauppaehtojen määräyksistä todetaan tehottomaksi, se ei vaikuta muiden sopimuksen osien voimassaoloon. Jos jokin ehto on tehoton, noudatetaan sopimuksessa sen osalta laissa säädettyjä ehtoja.